Document ID: 32006D0978

PADOMES LĒMUMS
(2006. gada 19. decembris)
par ilgtspējīgas attīstības un labas pārvaldības īpašā veicināšanas režīma piešķiršanu Salvadoras Republikai pēc 2007. gada 1. janvāra
(2006/978/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu,
ņemot vērā Padomes Regulu (EK) Nr. 980/2005 (2005. gada 27. jūnijs) par vispārējo tarifa preferenču sistēmas piemērošanu (1), un jo īpaši tās 9. panta 2. punktu,
ņemot vērā Komisijas priekšlikumu,
tā kā:
(1)
Ar Komisijas Lēmumu 2005/924/EK (2) (2005. gada 21. decembris) no 2006. gada 1. janvāra līdz 2008. gada 31. decembrim Salvadora ietverta to jaunattīstības valstu sarakstā, kuras pretendē uz īpašo veicināšanas režīmu ilgtspējīgai attīstībai un labai pārvaldībai, ko paredz Regula (EK) Nr. 980/2005.
(2)
Saskaņā ar minēto regulu ir jābūt Padomes lēmumam par īpašā veicināšanas režīma piešķiršanu pēc 2007. gada 1. janvāra valstīm, kuras saskaras ar īpašiem konstitucionāliem ierobežojumiem ne vairāk kā divu no tām sešpadsmit konvencijām, kas uzskaitītas tās pašas regulas III pielikuma A daļā, ratifikācijai.
(3)
Atbilstīgi minētajai regulai Komisija 2006. gada 29. novembrī iesniedza Padomei ziņojumu par to, kā Salvadora ir izpildījusi minētās regulas noteiktās saistības, un ierosināja turpināt īpašo veicināšanas režīmu pēc 2007. gada 1. janvāra,
IR PIEŅĒMUSI ŠO LĒMUMU.
Vienīgais pants
Salvadoras Republika no 2007. gada 1. janvāra līdz 2008. gada 31. decembrim turpina izmantot īpašo veicināšanas režīmu ilgtspējīgai attīstībai un labai pārvaldībai, kas paredzēts 1. pantā Regulā (EK) Nr. 980/2005.
Šis lēmums ir adresēts dalībvalstīm.
Briselē, 2006. gada 19. decembrī

Labels: 19
5
3
18
15